Адпаведным быў і канцэрт. Яго магутнай кульмінацыяй стала паўтарагадзіннае выступленне салістаў, хору і аркестра Беларускага дзяржаўнага акадэмічнага музычнага тэатра, якім дырыжыраваў Юрый Галяс. Слухачы з удзячнасцю прымалі духоўныя творы Д. Бартнянскага, С. Рахманінава, П. Чайкоўскага, старадаўнія рамансы, беларускія народныя песні, гарачымі апладысментамі падтрымлівалі выхады Вікторыі Жбанковай-Стрыганковай, зусім яшчэ маладога Аляксандра Гелаха, Ганны Бяляевай, Алы Лукашэвіч, заслужанага артыста Беларусі Васіля Сердзюкова ды іншых.